**ОТЧЕТЕН ДОКЛАД**

**за дейността на НЧ „ Алекси Беремлиев -1926”**

**с.Якимово, общ.Якимово, обл.Монтана за 2021 година**

Изминалата 2021 година бе трудна за работата на читалищното настоятелство, читалищните работници и самодейци, както за всички работещи и неработещи. Както знаете строгите противоепидемични мерки , възпрепятстват провеждането на много от мероприятията, заложени в културния план .Читалището продължи да следва своите :

**ОСНОВНИ ЦЕЛИ**

1. Обогатяване и развитие на културния живот;

2. Развитие на библиотечната дейност;

3. Съхраняване на народните обичаи и традиции;

4. Развитие и подпомагане на любителското художествено творчество;

5. Работа по проекти;

6.Разширяване кръга на партньорство и участие в проекти.

**БИБЛИОТЕЧНА ДЕЙНОСТ;**

В читалището ни функционира, добре обзаведена библиотека с читалня и книгохранилище с обща разгъната площ от 94 кв.метра Към момента библиотеката разполага 23721 тома книги .

През 20221 год. не са закупени нови книги. Библиотеката кандидатства по проект” Българските библиотеки съвременни центрове за четене и информираност” , но проекта не беше одобрен и не получихме финансиране. Броя на читателите е 65 бр .

Направихме абонамент за 3 вестника и списания, но оскъдния бюджет спъва реализирането. Библиотеката е абонирана за вестниците Монтпрес, Слово и Стандарт. Достъпа ни до интернет ни дава възможност да подсигурим на желаещите да прочетат пресата да го направят онлайн.

Компютърната зала изградена по проект „Глобални библиотеки” има 4 броя компютри , един принтер и мултимедия, които са на разположение за потребители. Предоставяме разнообразни услуги : проверка на здравни осигуровки, попълваме CV на желаещи да започнат работа, създаване на профили на потребители в различни сайтове, копиране и принтиране на документи, презентации. По повод годишнини на бележити личности, се изготвят витрини с произведения. Плануваните организирани посещения от деца от детска градина и , училище не можаха да се проведат на сто процента по известни за всички причини.

Читалището ни разполага с

**МУЗЕЙНА КОЛЕКЦИЯ**

Служителите полагат необходимите грижи за нейното съхранение.Подържа се добра хигиена. При проявен интерес за посещения от страна на граждани, се отваря и посетителите се запознават с нейната кратка история на създаване и съдържание.Тази година колективните посещения от деца бяха отменени.

**ХУДОЖЕСТВЕНАТА И КУЛТУРНО МАСОВАТА ДЕЙНОСТ**

Развитието на културно –масовата дейност на село има не малко проблеми. Тревожно е, че от година на година, намалява интереса от страна на децата и младите хора да се занимават с художествена самодейност. Не се получава добра комуникация с училището. Децата са ангажирани целодневно там , разкрита са извънкласни форми, това спъва идването им в читалището. През изминалата 2020 година при нас продължи своята дейност детски танцов състав „Веселие”. Репетициите се провеждат ежеседмично от лицензиран хореограф. За съжаление през март месец репетициите бяха прекратени. През месец октомври наново започнаха , но пак бяха прекратени поради обявяване на епидемията. Състава не можа да вземе участие във никакви фолклорни събори и фестивали. Пандемията се оказа пречка и за провеждането на Фолклорния събор „По Спасовден с хоро и песен”, на който организатор е нашето читалище.

През месец януари беше отбелязан Денят на родилната помощ/Бабин ден, пресъздаден беше обичая, организирано бе общо тържество. На 1 февруари бе отбелязан празника Трифон Зарезан, със зарязване на лозята,

Проведе се конкурс за най-добро вино. Посрещането на Баба Марта беше отбелязано с изработване на мартеници и закичване на самодейците и жителите на селото. Осми март също беше отбелязан с общоселско тържество. През лятото на 24 юни беше отбелязан Еньовден, с деца се браха билки, беше представена презентация за лечебните свойства на билките, беше пресъздаден обичая.

През м.септември на наша сцена гостува драматичен театър гр.Монтана с постановка „Кафе със салата”.

**МАТЕРИАЛНА БАЗА**

Читалището е разположено на 1020 кв.м. разгъната площ.

Сградата е в задоволително състояние, има нужда от частични ремонти. За това се следи за проекти. През отчетната година благодарение на Община Якимово, бе изградена схема за евакуация с необходимите указателни табели, бяха предоставени пожарогасители съгласно изискванията на Противопожарната служба.

В сградата се подържа добра хигиена и подреденост във всички помещения. Залите винаги се предоставят за ползване за организиране на мероприятия и увеселения.

**ОРГАНИЗАЦИОННИТЕ ВЪПРОСИ**

През отчетния период ЧН е провело 5 редовни заседания . На заседанията са разглеждани въпроси от различен характер.

Всеки от членовете на ЧН е проявявал разбиране, редовно е посещавал заседанията като е помагал за разрешаване на проблеми и взимане на решение.

В срок се подават изискваните справки в МК, РЕКИЦ, Агенция по приходите, НАП , Статистически отчети и др.

Читалището ни поддържа сътрудничество с всички читалища на територията на Община Якимово, училище, детска градина, РЕКИЦ, Регионална библиотека гр.Монтана.

Читалището ни е партньор по проект “Твоят час” съвместно с училище „Д-р Петър Берон „ с.Якимово

Партньори сме и по проект „Интеграция на уязвими групи в община Якимово”

Следи се за отваряне на проекти и кандидатстване

**ФИНАНСОВОТО СЪСТОЯНИЕ:**

Източни на финансиране са: Община Якимово, аренда от земя с която читалището разполага, от наем помещения , членски внос , библиотечна такса и др.

|  |
| --- |
|  |

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

Разпоредители с бюджета са Илия Крумов Йорданов - председател и Веселка Иванова Савова – касиер – библиотекар.

**В заключение:** В своята дейност читалището се ръководи от нормативни документи: ЗНЧ, Наредба за опазване на библиотечните фондове,Закон за счетоводство. Най - важния фактор в нашата работа са потребителите, за това нашата дейност е насочена към задоволяване на техните потребности. За това не е необходимо само желание , но и повече финансови средства, за по-доброто им осъществяване, защото читалището е мястото където се съхранява и популяризира българската духовност.

Председател:……………………

/И.Крумов/